Sisäministeri Päivi Räsäsen (kd.) mukaan Suomi voisi vastaanottaa jo ensi vuoden alussa useita satoja pakolaisia Syyriasta.

Räsäsen mukaan sisäministeriössä on valmisteltu ensi vuoden kiintiön merkittävää kohdentamista Syyrian pakolaisille. Näiden toimenpiteiden lisäksi on sisäministeriön johdolla jatkuvasti valmisteltu vaihtoehtoja myös normaalin menettelyn ylittäville toimenpiteille.

-Tilanteen edelleen kärjistyessä on nyt ilmeistä, että tässä poikkeuksellisessa tilanteessa auttaminen normaalin pakolaiskiintiön puitteissa ei ole riittävää, vaan nyt tarvitaan poikkeuksellisia normaalin 750 henkilön pakolaiskiintiön ylittäviä menettelyjä, Räsänen kirjoittaa Puheenvuoron blogissaan.

Hän sanoo, että päätöksen pakolaiskiintiön mahdollisesta kasvattamisesta tekee hallitus yhdessä.